Μεταφορά οπλιτών ή στρατευσίμων στους υπόχρεους μειωμένης θητείας
Αίτηση για τη μεταφορά οπλιτών ή στρατευσίμων στους υπόχρεους μειωμένης θητείας.
Η υποβολή του αιτήματος δύναται να γίνει ψηφιακά, μέσω της ενιαίας ψηφιακής πύλη της δημόσιας διοίκησης gov.gr με τη χρήση κωδικών taxisnet. Επίσης, μπορεί να γίνει αυτοπροσώπως ή μέσω προξενικής αρχής ή μέσω πληρεξουσίου ή μέσω email ή με συστημένη επιστολή προς την αρμόδια Στρατολογική Υπηρεσία ή μέσω ΚΕΠ. Σε περίπτωση ταχυδρομικής αποστολής ή κατάθεσης στο ΚΕΠ, ισχύει η ημερομηνία κατάθεσης στο ταχυδρομείο ή στο ΚΕΠ.
Κατάθεση από τον αιτούντα (δια ζώσης ή ταχυδρομικά)
Το αίτημα υποβάλλεται: 1. Από τους στρατεύσιμους: Οποτεδήποτε μετά την αρχική πρόσκληση της κλάσης τους, εφόσον με τη μεταφορά τους στους υπόχρεους μειωμένης στρατεύσιμης στρατιωτικής υποχρέωσης δεν υπέχουν παραπέρα στρατιωτική υποχρέωση. 2. Από τους οπλίτες: Οποτεδήποτε μετά την κατάταξή τους.
Οι οπλίτες που επιθυμούν να μεταφερθούν στους υπόχρεους μειωμένης στρατεύσιμης στρατιωτικής υποχρέωσης εξάμηνης διάρκειας ως μόνιμοι κάτοικοι εξωτερικού, πρέπει να έχουν την ιδιότητα αυτή κατά την ημερομηνία κατάταξής τους στις Ένοπλες Δυνάμεις.
Ο ενδιαφερόμενος για την ψηφιακή υποβολή της αίτησης μέσω της Ενιαίας Ψηφιακής Πύλης δημόσιας διοίκησης (ΕΨΠ - gov.gr) πρέπει να είναι κάτοχος κωδικών TAXISnet.
Στρατεύσιμη στρατιωτική υποχρέωση εξάμηνης διάρκειας # Όλοι οι αδελφοί από τέσσερα ή περισσότερα ζώντα αδέλφια. # Ο μόνος ή μεγαλύτερος γιος του οποίου και οι δύο γονείς είναι άτομα με αναπηρία με ποσοστό αναπηρίας τουλάχιστον εξήντα επτά τοις εκατό (67%) ή έχουν πεθάνει. Στο προηγούμενο εδάφιο υπάγεται και ο μόνος ή μεγαλύτερος γιος του οποίου καθένας από τους δύο γονείς υπάγεται σε μία από τις παραπάνω κατηγορίες. # Ο πατέρας δύο ζώντων τέκνων. # Όσοι έχουν σύζυγο ή αδελφό άτομο με αναπηρία με ποσοστό εξήντα επτά τοις εκατό (67%) και άνω εφ’ όρου ζωής. Αν ο αδελφός είναι ανήλικο άτομο με αναπηρία με ποσοστό εξήντα επτά τοις εκατό (67%) και άνω, η αναπηρία πρέπει να πιστοποιείται από τουλάχιστον δύο (2) γνωματεύσεις ΚΕ.Π.Α. ή Ανώτατης Υγειονομικής Επιτροπής των κλάδων των Ενόπλων Δυνάμεων, ή της Ανώτατης Υγειονομικής Επιτροπής της Ελληνικής Αστυνομίας ή της Ανώτατης Υγειονομικής Επιτροπής του Πυροσβεστικού Σώματος, από τις οποίες δεν προκύπτει βελτίωση. # Οι μόνιμοι κάτοικοι εξωτερικού. Όσοι γεννήθηκαν και διαμένουν έκτοτε μόνιμα στο εξωτερικό δύναται να απολυθούν μετά τη συμπλήρωση τριών (3) μηνών πραγματικής στρατιωτικής υπηρεσίας. # Όσοι υπηρέτησαν ενόπλως με στρατιωτική ιδιότητα σε τακτικές Ένοπλες Δυνάμεις άλλου κράτους, πλην συμμαχικού ή μέλους της Ευρωπαϊκής Ένωσης για χρονικό διάστημα τουλάχιστον έξι (6) μηνών. # Όσοι μετά τη συμπλήρωση του τριακοστού πέμπτου (35ου) έτους της ηλικίας τους, αποκτούν την ελληνική ιθαγένεια με πολιτογράφηση ή εγγράφονται σε μητρώα αρρένων ως αδήλωτοι, επειδή απέκτησαν την ελληνική ιθαγένεια λόγω γέννησής τους σε έδαφος της Ελληνικής Επικράτειας, σύμφωνα με τις διατάξεις της παρ.2 του άρθρου 1 του ν.3284/2004.
Στρατεύσιμη στρατιωτική υποχρέωση εννεάμηνης διάρκειας # Όλοι οι αδελφοί από τρία ζώντα αδέλφια. # Ο μόνος ή μεγαλύτερος γιος γονέα που είναι άτομο με αναπηρία με ποσοστό αναπηρίας τουλάχιστον εξήντα επτά τοις εκατό (67%) ή έχει συμπληρώσει το εβδομηκοστό έτος της ηλικίας του ή διατελεί σε χηρεία. # Ο μόνος ή μεγαλύτερος γιος θανόντος γονέα ή άγαμης μητέρας. # Ο πατέρας ενός ζώντος τέκνου.
Ο ενδιαφερόμενος απαιτείται να μη φέρει την ιδιότητα του έφεδρου αξιωματικού, του δόκιμου έφεδρου αξιωματικού και του επίκουρου αξιωματικού, καθώς οι παραπάνω κατηγορίες δεν υπάγονται στις διατάξεις περί μειωμένης θητείας.
Η διαδικασία αφορά στη μεταφορά οπλιτών ή στρατευσίμων, στους υπόχρεους μειωμένης στρατεύσιμης στρατιωτικής υποχρέωσης (θητείας) εξάμηνης ή εννεάμηνης διάρκειας, εφόσον το επιθυμούν.
Πιστοποιητικό οικογενειακής κατάστασης για στρατολογική χρήση ή βεβαίωση δικαστικής ή άλλης αρμόδιας αρχής, από τα οποία να προκύπτει η οικογενειακή τους κατάσταση.
Επίσημα έγγραφα της αρμόδιας υπηρεσίας του ξένου κράτους που αποδεικνύουν την ένοπλη υπηρεσία, από τα οποία προκύπτει η συνολική διάρκεια υπηρεσίας με στρατιωτική ιδιότητα, οι ημερομηνίες κατάταξης και απόλυσης, οι τυχόν ενδιάμεσες απολύσεις και επανακατατάξεις, καθώς και ο βαθμός και οι ειδικότητες που αποκτήθηκαν.
Έγγραφο ή αποδεικτικό ιθαγένειας ή υπηκοότητας. Ο τρόπος και ο χρόνος απόκτησης της ελληνικής ιθαγένειας προκύπτει από έγγραφα του Υπουργείου Εσωτερικών ή της Διεύθυνσης Ιθαγένειας της οικείας Αποκεντρωμένης Διοίκησης.
Πιστοποιητικό μονίμου κατοίκου εξωτερικού από την αρμόδια Ελληνική Προξενική Αρχή. Σε περίπτωση σπουδών στην Ελλάδα συνυποβάλλεται πιστοποιητικό σπουδών από την οικεία σχολή ή τις οικείες σχολές (αφορά στους μόνιμους κατοίκους εξωτερικού).
Εξουσιοδότηση ή συμβολαιογραφικό πληρεξούσιο από τον άμεσα ενδιαφερόμενο προς το πρόσωπο που εξουσιοδοτεί για να ενεργήσει για λογαριασμό του για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Εν ισχύ γνωμάτευση πιστοποίησης αναπηρίας από τις Υγειονομικές Επιτροπές του Κέντρου Πιστοποίησης Αναπηρίας (ΚΕ.Π.Α.), που συστάθηκε με το άρθρο 6 του ν. 3863/2010 (Α’ 115), ή τις Ανώτατες Υγειονομικές Επιτροπές των Κλάδων των Ενόπλων Δυνάμεων, ή την Ανώτατη Υγειονομική Επιτροπή της Ελληνικής Αστυνομίας ή την Ανώτατη Υγειονομική Επιτροπή του Πυροσβεστικού Σώματος.
Η διάρκεια ισχύος του πιστοποιητικού οικογενειακής κατάστασης για στρατολογική χρήση είναι δίμηνη.
ΠΡΟΣΟΧΗ: απαιτείται μόνο στην περίπτωση που ο ενδιαφερόμενος επικαλείται το γεγονός ότι υπηρέτησε ενόπλως με στρατιωτική ιδιότητα σε τακτικές ένοπλες δυνάμεις άλλου κράτους, πλην συμμαχικού ή μέλους της Ευρωπαϊκής Ένωσης για τη μεταφορά του στη μειωμένη θητεία. Τα δικαιολογητικά που έχουν εκδοθεί από δημόσια αρχή ξένου κράτους γίνονται δεκτά μόνο αν είναι επικυρωμένα για τη γνησιότητα του περιεχομένου τους και συνοδεύονται από επίσημη μετάφραση, ενώ αντίγραφα των ως άνω εγγράφων γίνονται δεκτά σύμφωνα με τις διατάξεις του άρθρου 11 του ν.2690/1999 (Α΄ 45).
ΠΡΟΣΟΧΗ: απαιτείται μόνο στην περίπτωση που ο ενδιαφερόμενος επικαλείται την απόκτηση της ελληνικής ιθαγένειας με πολιτογράφηση μετά τη συμπλήρωση του τριακοστού πέμπτου έτους της ηλικίας τους, επειδή απέκτησε την ελληνική ιθαγένεια λόγω γέννησής του στο έδαφος της Ελληνικής Επικράτειας, για τη μεταφορά του στη μειωμένη θητεία.
ΠΡΟΣΟΧΗ: απαιτείται μόνο στην περίπτωση που ο ενδιαφερόμενος επικαλείται την ιδιότητά του ως μόνιμος κάτοικος εξωτερικού για τη μεταφορά του στη μειωμένη θητεία. Η διάρκεια ισχύος του πιστοποιητικού μονίμου κατοίκου εξωτερικού είναι εξάμηνη.
Αφορά μόνο στις περιπτώσεις που προβλέπεται ως προϋπόθεση μεταφοράς στους υπόχρεους μειωμένης στρατεύσιμης στρατιωτικής υποχρέωσης η αναπηρία γονέα, αδελφού ή συζύγου. Στις περιπτώσεις κατά τις οποίες η διαπιστούμενη από την αρμόδια υγειονομική επιτροπή αναπηρία είναι πρόσκαιρη, οι αιτούντες μεταφέρονται στους υπόχρεους μειωμένης στρατεύσιμης στρατιωτικής υποχρέωσης, εφόσον η αναπηρία υφίσταται κατά τον χρόνο κατάθεσης της αίτησης και προβλέπεται να διαρκέσει πέραν της ημερομηνίας, κατά την οποία συμπληρώνουν τον χρόνο πραγματικής στρατιωτικής υπηρεσίας, που καθορίζεται για την οριστική απόλυση των οπλιτών πλήρους στρατεύσιμης στρατιωτικής υποχρέωσης, του Κλάδου των Ενόπλων Δυνάμεων, στον οποίο ανήκουν.
Μειωμένη στρατεύσιμη στρατιωτική υποχρέωση
Ειδικές κατηγορίες: Ειδικές διατάξεις καθορίζουν τις κατηγορίες, τις προϋποθέσεις, τις προθεσμίες και τα δικαιολογητικά για: *α. Το μόνο ή μεγαλύτερο γιο ή αδελφό προσώπου που απεβίωσε κατά τη διάρκεια της υπηρεσίας του, με οποιαδήποτε ιδιότητα, στις Ένοπλες Δυνάμεις ή στα Σώματα και εξαιτίας αυτής καθώς και όλους τους γιους ή αδελφούς προσώπου που απεβίωσε ή τραυματίσθηκε εξαιτίας τρομοκρατικής ενέργειας. *β. Όσους εκπληρώνουν εναλλακτική υπηρεσία. *γ. Ειδικών κατηγοριών ομογενών.
Νέες διατάξεις για τις προϋποθέσεις και τα δικαιολογητικά εγγραφής στο Δημοτολόγιο, εκκρεμείς υποθέσεις Μητρώων Αρρένων και λοιπά θέματα.
Καθορισμός διοικητικών διαδικασιών αρμοδιότητας Υπουργείου Εθνικής Άμυνας /Γενικού Επιτελείου Εθνικής Άμυνας/Β Κλάδου/Διεύθυνσης Β4ΓΕΕΘΑ/ΒΚΛ/Β4(ΔΝΣ) και των αντίστοιχων εντύπων τους που διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.).
Στρατολογία των Ελλήνων και άλλες διατάξεις. Άρθρο 7: Μειωμένη στρατεύσιμη στρατιωτική υποχρέωση, όπως ισχύει. Άρθρο 8: Διαδικασία – δικαιολογητικά για την υπαγωγή στους υπόχρεους μειωμένης στρατεύσιμης στρατιωτικής υποχρέωσης, όπως ισχύει. Άρθρο 55: Ρύθμιση στρατιωτικών υποχρεώσεων ειδικών κατηγοριών ομογενών, όπως ισχύει.
Ρύθμιση στρατολογικών θεμάτων ατόμων ειδικών κατηγοριών. Άρθρο 1: Ρύθμιση στρατιωτικών υποχρεώσεων ειδικών κατηγοριών ομογενών, όπως ισχύει μετά την τροποποίησή του με την υπ’αριθμ. Φ.429.1/3/280118/2011 (Β΄ 111) απόφαση ΥΕΘΑ και το άρθρο 5 της υπ’αριθμ. Φ.429.1/30/371440/Σ.1672/2014 (Β΄ 2822) απόφασης ΑΝΥΕΘΑ.
Ρύθμιση ορισμένων στρατολογικών θεμάτων. Άρθρο 1: Μειωμένη στρατεύσιμη στρατιωτική υποχρέωση, όπως ισχύει.
Ρύθμιση στρατολογικών θεμάτων μονίμων κατοίκων εξωτερικού, όπως ισχύει.
Παράταση έκδοσης πιστοποιητικού οικογενειακής κατάστασης για στρατολογική χρήση. Σχετικό: Η αριθ. 70 / 2023 Εγκύκλιος του ΥΠΕΣ.
Ρύθμιση υγειονομικών θεμάτων των Ενόπλων Δυνάμεων και λοιπές διατάξεις.
Σε κάθε περίπτωση, ο ενδιαφερόμενος λαμβάνει γνώση της έκβασης του αιτήματός του. Ειδικά δε, σε περίπτωση απόρριψης, ενημερώνεται με έγγραφο που φέρει πλήρη και σαφή αιτιολογία.
Η αίτηση υποβάλλεται από τον ενδιαφερόμενο ή το νόμιμα εξουσιοδοτημένο αντιπρόσωπό του επιτόπου ή με συστημένη επιστολή προς την αρμόδια Στρατολογική Υπηρεσία ή μέσω Κέντρων Εξυπηρέτησης Πολιτών (ΚΕΠ) ή μέσω ηλεκτρονικού ταχυδρομείου. Η υποβολή του αιτήματος δύναται να γίνει και ψηφιακά, μέσω της ιστοσελίδας του Νομικού Σώματος των Ενόπλων Δυνάμεων, με τη χρήση κωδικών taxisnet (https://www.stratologia.gr/el/taxis_login_redirect). Τα δικαιολογητικά που έχουν εκδοθεί από δημόσια αρχή ξένου κράτους γίνονται δεκτά μόνο αν είναι επικυρωμένα για τη γνησιότητα του περιεχομένου τους και συνοδεύονται από επίσημη μετάφραση, ενώ αντίγραφα των ως άνω εγγράφων γίνονται υποχρεωτικά αποδεκτά σύμφωνα με τις διατάξεις του άρθρου 1 του ν. 4250/2014, σε απλά ευκρινή φωτοαντίγραφα.
Έλεγχος συνδρομής των τυπικών προϋποθέσεων για την υποβολή του αιτήματος, καθώς και της εγκυρότητας των υποβληθέντων δικαιολογητικών.
Η αρμόδια Στρατολογική Υπηρεσία προβαίνει στην ουσιαστική εξέταση του αιτήματος και των προϋποθέσεων υπαγωγής του ενδιαφερόμενου στις ισχύουσες διατάξεις (αποδοχή ή απόρριψη).
Ο ενδιαφερόμενος μπορεί να ενημερωθεί για την ολοκλήρωση του αιτήματος μέσω του πεδίου "Οι Αιτήσεις μου", στην ιστοσελίδα του Νομικού Σώματος των Ενόπλων Δυνάμεων. Η μεταφορά του αιτούντος στους υπόχρεους μειωμένης θητείας γνωστοποιείται με έγγραφο της αρμόδιας Στρατολογικής Υπηρεσίας προς τη Μονάδα του αιτούντος.
Ο ενδιαφερόμενος μπορεί να ενημερωθεί για την ολοκλήρωση του αιτήματος μέσω του πεδίου "Οι Αιτήσεις μου", στην ιστοσελίδα του Νομικού Σώματος των Ενόπλων Δυνάμεων. Η απόρριψη του αιτήματος γνωστοποιείται στον ενδιαφερόμενο με έγγραφο της Στρατολογικής Υπηρεσίας, με σαφή και πλήρη αιτιολογία.
Στην περίπτωση υποβολής του αιτήματος ψηφιακά, μέσω της ιστοσελίδας του Νομικού Σώματος των Ενόπλων Δυνάμεων, ο ενδιαφερόμενος επιλέγει το αίτημα που επιθυμεί να υποβάλει, αναρτά στην ιστοσελίδα τα απαιτούμενα δικαιολογητικά και επικαιροποιεί τα στοιχεία ταυτοποίησης, διαμονής και επικοινωνίας του, εφόσον αυτό απαιτείται. Αφού ο ενδιαφερόμενος βεβαιωθεί ότι τα στοιχεία της αίτησής του είναι ορθά, επιλέγει το κουμπί "Υποβολή". Εφόσον είναι όλα εντάξει, θα μεταφερθεί στη σελίδα με τίτλο "Αποτελέσματα", στην οποία αναγράφεται ο αριθμός πρωτοκόλλου που έλαβε η αίτησή του, η ημερομηνία υποβολής και η αρμόδια Στρατολογική Υπηρεσία. Η παρακολούθηση της εξέλιξης του αιτήματος γίνεται μέσω του μενού "Οι Αιτήσεις μου".
Έλεγχος τυπικών προϋποθέσεων και πληρότητας του φακέλου
Συχνές ερωτήσεις-απαντήσεις για Στρατολογικά θέματα